# אנדרה פרווין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנדרה פרווין André Previn (נולד ב-6 באפריל 1929) הוא פסנתרן, מנצח ומלחין נודע, יהודי יליד גרמניה. (פרווין עצמו איננו בטוח בשנת הולדתו, כיון שתעודת הלידה שלו אבדה כשהיגר לארצות הברית.)

## [עריכה] תולדות חייו

אנדרה פרווין נולד בשם אנדריאס לודוויג פריווין למשפחה יהודית בברלין. אחיו היה הבמאי המנוח סטיב פרווין. הוא היגר עם משפחתו לארצות הברית ב-1938 כדי להימלט מן המשטר הנאצי בגרמניה וקיבל אזרחות אמריקאית בשנת 1943. פרווין גדל בלוס אנג'לס והתפרסם לראשונה בכתיבת מוזיקה לסרטים בהוליווד משנת 1948 ואילך. הוא עיבד וניצח על המוזיקה לסרטים כמו "ז'יז'י" (1958), "פורגי ובס" (1959) ו"גברתי הנאווה" (1964), שעל כל אחד מהם זכה באוסקר. במשך שנים היה חבר ביחידה המפורסמת למוזיקה של ארתור פריד ב-מ.ג.מ.

בשנת 1967 התמנה פרווין למנצח תזמורת יוסטון ובשנה שלאחריה הוסיף את התזמורת הסימפונית של לונדון לרשימת משרותיו. בשנים הבאות כיהן בזמנים שונים כמנצח תזמורת פיטסברג, התזמורת הפילהרמונית המלכותית והפילהרמונית של לוס אנג'לס. פרווין חיבר מוזיקה לסרטים ולמחזות מוזיקליים ויצירות אחרות, ביניהן קונצ'רטו לצ'לו וקונצ'רטו לגיטרה.

במהלך שנות ה-50' וכן בשנים מאוחרות יותר, יצא למסעות קונצרטים וערך הקלטות כפסנתרן ג'אז. הוא עבד עם שלי מאן ובני קארטר. אלבום שירים מתוך "גברתי הנאווה" שהקליט עם מאן (1966) היה רב-מכר.

בשנים הבאות התרכז בהלחנת מוזיקה קלאסית. הוא עבד עם טום סטופארד על "כל ילד טוב ראוי לחסד", מחזה בעל תוכן מוזיקלי נכבד, שעלה לראשונה בלונדון בשנת 1977, עם התזמורת הסימפונית של לונדון בניצוח פרווין. האופרה הראשונה שלו "חשמלית ושמה תשוקה", הועלתה בהצגת בכורה באופרה של סן פרנסיסקו בשנת 1998. שאר יצירותיו הקלאסיות הרבות כוללות מוזיקה קאמרית, ווקאלית ותזמורתית.

פרווין התחתן חמש פעמים. שני נישואיו הראשונים, לדורי פרווין ואחר למיה פארו, התנהלו לעין הציבור. אחרי נישואים לבטי בנט ולהיתר שדון, נשא לאישה בשנת 2002 את הכנרת הגרמנייה הנודעת אן-סופי מוטר. הוא כתב למענה קונצ'רטו לכינור.

## [עריכה] פרסים ואותות הוקרה

פרווין קיבל את אות הכבוד של מרכז קנדי בשנת 1998 כהוקרה על תרומותיו למוזיקה הקלאסית ולאופרה בארצות הברית.

פרווין הוא גם אביר כבוד של האימפריה הבריטית, אם כי איננו זכאי לשאת בתואר "סר", כיון שאיננו נתין בריטי.

בשנת 2005 הוענק לפרווין פרס גלן גולד היוקרתי, לאות הוקרה על הישגיו.

פרס גראמי על ביצוע מצטיין של מוזיקה קאמרית:

- אנדרה פרווין וגיל שחם על "תמונות אמריקאיות" (יצירות משל אהרון קופלנד, פרווין, סמיואל בארבר, ג'ורג' גרשווין) (1999)

edit]

## [עריכה] טריוויה

בטקס סיום לימודיו בבית הספר התיכון "בברלי הילס", בקיץ 1946, ניגן פרווין דואט עם ריצ'רד שרמן: פרווין ליווה בפסנתר את שרמן, שניגן בחליל. רצה הגורל, וכעבור עשרים ואחת שנים זכו שני המלחינים בפרסי אוסקר על סרטים שונים, שניהם בקטגוריות מוזיקליות.

## [עריכה] מוזיקה לסרטים

פרווין כתב מוזיקה ליותר מ-50 סרטים, ביניהם:

- שלוש מילים קטנות (1950) Three Little Words
- נשקיני, קייט, (1953) Kiss Me, Kate
- יום קשה בבלק רוק (1954) Bad Day at Black Rock
- מזג האוויר יפה בקביעות (1955) It's Always Fair Weather
- גרבי משי (1957) Silk Stockings
- אלמר גאנטרי (1960) Elmer Gantry
- פעמונים מצלצלים (1960) Bells Are Ringing
- ארבעת פרשי האפוקליפסה (1961) The Four Horsemen of the Apocalypse
- בתוך דייזי קלובר (1965) Inside Daisy Clover
- המכורים לזהב (1969) (Paint Your Wagon

פרווין קיבל 13 מועמדויות לפרס האקדמיה וזכה ב-4 אוסקרים. ואלה סרטיו זוכי האוסקר:

- ז'יז'י (1958)
- פורגי ובס (1959)
- אירמה לה דוס (1963)
- גברתי הנאווה (1964)

הקודם: ג'ון ברבירולי | מנהלים מוזיקליים, תזמורת יוסטון | הבא: לורנס פוסטר 1967 - 1969

הקודם: אישטוון קרטס | מנצחים ראשיים, התזמורת הסימפונית של לונדון | הבא: קלאודיו אבאדו 1968 - 1979

הקודם: ויליאם שטיינברג | מנהלים מוזיקליים, תזמורת פיטסברג | הבא: לורין מאזל 1976 - 1984

הקודם: קרלו מריה ג'וליני | מנהלים מוזיקליים, הפילהרמונית של לוס אנג'לס | הבא: אקה-פקה סאלונן 1985 - 1989

הקודם: ולטר ולר | מנצחים ראשיים, התזמורת הפילהרמונית המלכותית | הבא: ולדימיר אשכנזי 1985 - 1992

הקודם: מריס יאנסוס | מנהלים מוזיקליים, הפילהרמונית של אוסלו | הבא: יוקה-פקה סאראסטה 2002 - 2006

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%A8%D7%94_%D7%A4%D7%A8%D7%95%D7%95%D7%99%D7%9F.html

קטגוריות: מנצחים אמריקאים | מוזיקאים אמריקאים | פסנתרנים | מלחינים אמריקאים | מנצחים יהודים | מלחינים יהודים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- 한국어
- 日本語
- Norsk (bokmål)
- Slovenčina
- Suomi
- Svenska
- 中文